Objavljeno 5. studenog, 2016. Još donedavno estetska je medicina podrazumijevala opsežne kirurške zahvate i dugotrajni oporavak. Međutim, unatrag nekoliko godina regenerativna medicina, kao suvremena ekstenzija estetike, doživljava nevjerojatnu ekspanziju u svijetu, u Hrvatskoj, ali i u – Osijeku. Cjelovit pristup Poliklinika za kirurgiju i anesteziologiju Lege Artis jedina je izvaninstitucionalna zdravstvena ustanova istočno od Zagreba u kojoj je regenerativna medicina – svakodnevnica. Ljudi su danas naviknuli brinuti se o svojim zubima, kosi, noktima, o tjelesnoj kondiciji, pa sad već i o zdravlju koje se ne može “dobiti” na uputnicu. Međutim, kako uspješno produžujemo radni i životni vijek, nužnim postaje i svoju pojavnost prilagoditi novonastalim uvjetima. U svakodnevnom životu kontaktiramo s prijateljima, klijentima, idemo u kazalište, na roditeljske sastanke, držimo predavanja ili nas “tek” toplo promatra bračni drug... I u svakoj od tih situacija naš nam fizički izgled nimalo nije zanemariv. Dapače, o tome ovisi naš uspjeh, sigurnost, opuštenost, sjaj kojim privlačimo ljude. Upravo je u tome sve važnije mjesto – regenerativne medicine. Procijeniti što je pojedinom čovjeku bitno, što mu smeta i kako s manjim dobiti više. Kreativnost, umjetnost, tehnologija, znanost... sve se stapa u novi trend cjelovitog pristupa čovjeku. Ne samo izliječiti bolest, što “legići” odavno rade i prakticiraju, nego učiniti ljude sretnima jer su zadovoljni samima sobom. Nadalje, ljudima je bitno da se tretmani obave što brže, elegantnije, bezbolno, neagresivno, “bez da se išta primjećuje”. Da se ne izostaje s posla i svakodnevnih aktivnosti. Da nema narušavanja prirodnosti, mimike, ekspresije lica i tijela. Da zablistaš, zračiš, smiješiš se – opušten, regeneriran, odmoren... pomlađen. S novom dozom sigurnosti i samouvjerenosti. - Kao anesteziolog, sklona sam invazivnijim postupcima u beauty tretmanima. Svatko ima svoj prostor, svoju nišu u kojoj djeluje. Dovoljno je prostora za kozmetičare, dermatologe, plastične kirurge i nas, liječnike koji se bavimo estetikom. Tehnološki su nam prioritet zdravstveni problemi, ali je beauty industrija postala nevjerojatno propulzivna i zahtjevna grana medicine koju je zavodljivo, ali i zahtjevno slijediti. Zato i predstavlja zadovoljstvo to što našim sugrađanima i Slavoncima možemo pružati razinu usluga adekvatnih metropoli, ali i Europi, što vidimo po našim “gastarbajterima novog doba” - kaže dr. Jasenka Kalajdžić Čandrlić. Laser centar - Prvi smo laser centar na ovom području; laserima obavljamo neinvazivno liječenje vena i proktoloških problema, ali obavljamo i uklanjanje svih mogućih kožnih promjena, izraslina i madeža. Također, laserom se vrlo efektno može učiniti rejuvenacija (pomlađivanje), ukloniti akne, trajna epilacija i, što je golemi i česti problem žena i muškaraca suvremenog doba – ukloniti crvenilo lica i crvene kapilare lica, nosa, dekoltea – žuti je laser prava stvar za to. Zelenim se laserom, pak, uz pomni nadzor brižne ekipe, tretira prekomjerna tjelesna težina, pretilost te obavlja preoblikovanje tijela. Sjajne i dugotrajne rezultate postižemo primjenom PRP terapije – pomlađivanje vlastitom plazmom uz primjesu 'čarolija' medicinske kozmetologije. Također, među prvima u Hrvatskoj imamo u ponudi, uz najkvalitetnije hijaluronske, i najnovije filere posve novog sastava i tehnologije, Ellanse, koji obavljaju regeneraciju i pomlađivanje tkiva, poboljšavaju mu strukturu, a pružaju dugotrajni učinak - objašnjava dr. Kalajdžić Čandrlić. Dodaje kako, uz lasere i radiofrekvenciju, uskoro očekuju i novi uređaj, Plexer, posve drukčije tehnološko “čudo”. Opet, naravno, neinvazivno. - S Plexerom je moguće obavljati blefaropslastiku – podizanje očnih kapaka, i to posve neagresivno. S njim se, također, mogu tretirati kronične i upaljene akne, ožiljci, izrasline, ksantelazme (masnoće na vjeđama i oko očiju)... ali o tome sljedećom prigodom. Upravo su jesen, zima i proljeće vrijeme za takve tretmane, pogotovo ako liječenje i tretmani traju. I, što silno veseli, jer govori o urbanoj svijesti naših sugrađana – sve je više muškaraca među našim klijentima. Upravo iz područja regenerativne medicine.
The Clinic for Surgery and Anaesthesiology Lege Artis will be the first in Croatia to offer Ellanse, a new hyaluronic treatment that offers regeneration and rejuvenation of tissue, improving skin structure and providing long-lasting effects. The treatment is offered alongside laser treatment for skin conditions.